
Preporuke za sprječavanje širenja epidemije bolesti COVID-19 tijekom održavanja vjerskih obreda na 
pravoslavni Badnjak i Božić 6. i 7. siječnja 


Preporuke za održavanje obreda izdaju se sa svrhom zaštite vjernika koji ih pohađaju, smanjujući rizik 
prijenosa bolesti. 


1. Opće preporuke 


Korištenje zaštitnih maski. Tijekom cijelog boravka u hramu, osobito za vrijeme govora i pjevanja, vjernici 
trebaju nositi maske za lice ili medicinske maske (osim u vrijeme pričesti). 


Fizički kontakt. Prije obreda i nakon obreda pridržavati se ograničenja vezanih uz fizički kontakt s osobama 
koje nisu članovi kućanstva. Izbjegavati fizički dodir (rukovanje i ljubljenje) pri čestitanju Božića. 


Dezinfekcija ruku. Pri ulasku u hram potrebno je dezinficirati ruke. 


2. Preporuke za održavanje obreda 





Trajanje obreda. Preporučuje se kraćenje svih obreda u božićno vrijeme. Potrebno je koliko god je moguće 
skratiti trajanje, a povećati broj obreda te svi obredi trebaju završiti najkasnije do 22 sata. 


Broj vjernika u hramu. Potrebno je ograničiti maksimalni broj vjernika na obredu u hramu na način da se 
udovolje sljedeći uvjeti: broj vjernika koji mogu istovremeno biti u hramu ovisi o unutarnjoj površini hrama 
na način da ne smije biti više od jednog vjernika na sedam (7) kvadratnih metara prostora predviđenog za 
vjernike (dakle, u površinu hrama se ne računa prostor oko oltara) i istovremeno treba osigurati dva metra 
razmaka u svim smjerovima između vjernika. Obavijest o najvećem dopuštenom broju vjernika treba biti 
istaknuta na ulazu te je potrebno zadužiti osobu koja će nadzirati broj vjernika koji ulaze u hram. 


Održavanje fizičke udaljenosti. Članovi istog kućanstva i obitelji koje zajedno dođu na obred ne trebaju 
održavati međusobni razmak od dva metra, ali između jednog kućanstva/obitelji i drugog kućanstva/obitelji 
treba biti razmak od dva metra. U redu za pričest treba održavati razmak od dva metra i smjer kretanja treba 
biti takav da se nakon pričesti vjernik ne vraća istim putem kojim je išao na pričest, već da zaobiđe klupe i 
vrati se na svoje mjesto. 


Pričest. Podjelu pričesti preporučuje se organizirati na način koji ne uključuje zajedničko dijeljenje i korištenje 
istih predmeta. 


Zborno pjevanje. Obred je potrebno organizirati bez zbornog pjevanja. 


